Qırım dağları

thumb
thumb
Qırım dağları — Ukraina ve Qırım yarımadasınıñ cenübinde dağ sisteması. Qara deñiz yalı boyuna cenübiy ğarptan şimaliy şarqqa 180 km-ge uzanıp, Aqyardaki Balıqlava civarında Ayya burnundan Kefedeki İlya burnuna qadar cayıla.  Dağ yolağınıñ keñligi 60 km-ge qadar yete (Aqmescit ve Yalta arasında). Meydanlığı – 10 biñ kvadrat km-ge yaqın (Ukraina mendanlığından 1 faizden az). Çoqusı olğan yükseklikler – 700–1200 m. Bu, büyük Qırım-Kavkaz dağ ülkesiniñ ğarbiy parçasıdır.

 Relyef 
Relyefte cenübiy tik ve şimaliy yatıq caplar ile, üç aman-aman muvaziy sıra ayırılıp çıqa:
 Baş sıra (1200–1500 m), eñ yüksek töpe — Roman Qoş (1545 m). Tüz ormansız yaylalar sırasıdır. Eñ yüksek noqtaları Yalta ve Aluşta arasındadır. Baş sıranıñ cenübiy capları Qırımnıñ cenübiy yalı boyuna keçip bite. Baş sıranı terkip etken yaylalar şulardır (ğarptan şarqqa):
 Baydar yaylası
 Ay Petri yaylası
 Yalta yaylası
 Nikita yaylası
 Gurzuf yaylası
 Babuğan yaylası
 Çatır Dağ yaylası
 Demirci yaylası
 Suv Batqan yaylası
 Qarabiy yaylası
 İçki sıra (550–750 m), eñ yüksek töpe — Ağarmış (750 m).
 Tışqı sıra, (250–350 m). Şimalde yavaş-yavaş Şimal Qırım alçaqlığınıñ tüzlügine keçe. Bu sıranıñ içinde Qırım Muhtar Cumhuriyetiniñ paytahtı Aqmescit şeeri buluna.

+Eñ yüksek töpelerdağDeñizden başlağan yükseklik (m)Roman Qoş1545Demir Qapu1540Zeytin Qoş1537Kemal Egerek1529Eklizi Burun1527

 Edebiyat 

 Атлас світу. // Київ: Міністерство екології та природних ресурсів України. ДНВП "Картографія". - 2002 р. - 192 с.
 Мала гірнича енциклопедія : у 3 т. / за ред. В. С. Білецького. — Д. : Донбас, 2004. — Т. 1 : А — К. — 640 с. — ISBN 966-7804-14-3.
 (рос.) Багрова Л. А., Боков В. А., Багров Н. В. География Крыма. — К., 2001.
 Денисик Г. І. Лісополе України. — Вінниця, 2001.
 Кримські гори // Большая советская энциклопедия : в 30 т. / главн. ред. А. М. Прохоров. — 3-е изд. — М. : «Советская энциклопедия», 1969—1978. (рос.)
 (рос.) Природа Украинской ССР. Ландшафты и физико-географическое районирование / А. М. Маринич, В. М. Пащенко, П. Г. Шищенко. — К., 1986.
 Горный Крым. Атлас туриста / ГНПП «Картографія», Укргеодезкартографія ; ред.: Д. И. Тихомиров, Д. В. Исаев, геоинформ. подгот. Е. А. Стахова. — К. : ДНВП «Картографія», 2010. — 112 с.

 Bağlantılar 

 Ukrainanıñ tabiatı.
 Qırım relyefiniñ tasviri.
 Qırım dağlarında kezintiler .
 Qırımnıñ online haritası.